معرکہ المصیخ

معرکہ المصیخ یا المضیح یہ واقعہ رمضان سن 12 ہجری، مطابق نومبر 633ء میں پیش آیا۔ یہ جنگ خلافتِ راشدہ کی افواج اور فارس کی سلطنت و ان کے عرب عیسائی اتحادیوں کے درمیان ہوئی، جس کی قیادت خالد بن ولید رضی اللہ عنہ کر رہے تھے۔

خالد بن ولید کے نائب الزبرقان اُس علاقے کے نگراں تھے، جب دشمنوں نے حملہ کیا تو مسلمانوں نے ان کا مقابلہ ایک مقام "الحُصَید" پر کیا اور انھیں شکست دی۔ دشمن وہاں سے بھاگ کر "خنافس" نامی جگہ کی طرف گئے، تو ابو لیلیٰ بن فدکی التمیمی ان کا پیچھا کرتے ہوئے روانہ ہوئے۔ جب دشمنوں کو اس کا علم ہوا تو وہ "المُضَیح" کی طرف چلے گئے۔ وہاں جب وہ ٹھہرے تو خالد بن ولید رضی اللہ عنہ اپنی فوج کے ساتھ ان پر حملہ آور ہوئے۔ انھوں نے اپنی فوج کو تین حصوں میں تقسیم کر کے رات کے وقت سوتے ہوئے دشمن پر حملہ کیا اور بڑی تعداد میں ان کا صفایا کر دیا، ان کے بارے میں کہا گیا کہ وہ گویا ذبح کی گئی بھیڑوں کی مانند تھے اور بہت کم لوگ ہی بچ نکلے۔

پھر "الثنیٰ" اور "الزمیل" کی لڑائیاں ہوئیں، ان میں بھی مسلمانوں نے دشمن پر شب خون مارا اور جو بھی وہاں عرب اور عجمی موجود تھے، انھیں قتل کر دیا۔ ان میں سے کوئی بھی نہ بچ سکا اور نہ کوئی خبر دینے والا باقی رہا۔

اس کے بعد خالد بن ولید رضی اللہ عنہ نے مالِ غنیمت اور قیدیوں کا خمس (پانچواں حصہ) خلیفہ ابوبکر صدیق رضی اللہ عنہ کی خدمت میں روانہ کیا۔ ان قیدیوں میں سے حضرت علی بن ابی طالب رضی اللہ عنہ نے ایک عرب خاتون کو خریدا جو قبیلہ بنی تغلب کے ربیعہ بن بجیر کی بیٹی تھیں اور ان سے عمر اور رقیہ نامی دو اولادیں ہوئیں۔

 مصادر 
 الطبري، أبي جعفر، محمد بن جرير، (تاريخ الأُمَم وَالمُلُوك) ، المجلد الثاني، مؤسسة عزالدين، بيروت، لبنان، عام 1985 للميلاد.
 الحموي، ياقوت، أبوعبدالله، (مُعجَم اَلبُلدان) ، دار الكتب العلمية، بيروت، لبنان، المجلد الأول سام 1990 للميلاد.
 النجار، عبد الوهاب، (الخلفاء الراشدون) ، المكتب الإسلامي، بيروت، عام 2002 للميلاد.
 محمد، رضا، (تاريخ الخلفاء) ، دار الكتب العلمية، بيروت، لبنان، المجلد الأول، عام 1977 للميلاد.
 شاكر، محمود، (التّاريخ الإسْلامَي) ، المكتب الإسلامي، بيروت، سنة 1985 للميلاد.
 محمد، رضا، (أبوبكر الصديق)  (أول الخلفاء الراشدين)، المكتب الإسلامي، بيروت، سنة 1985 للميلاد.
 الكامل في التاريخ.
 دكتر: رازي، عبد الله، (تاريخ كامل إيران) من تأسيس سلسلة ملوك ماد، إلى سلسلة ملوك القاجارية’، طبع عام 1363 الشمسية (فارسي).

 مزید دیکھیے 
 جنگ عین تمر
 جنگ حیرہ

 حوالہ جات 

زمرہ:633ء میں تنازعات
زمرہ:خالد بن ولید کی جنگیں
زمرہ:اہل فارس سے وابستہ معرکے
زمرہ:خلافت راشدہ سے وابستہ معرکے
زمرہ:فارس کی اسلامی فتوحات
زمرہ:633ء
زمرہ:12ھ
زمرہ:بین النہرین کی مسلم فتوحات